за износа за други трети държави по време на разследвания период в рамките на преразглеждането, може да се отбележи, че средните продажни цени на двата основни експортни пазара, т.е. Пакистан и Филипините (които съответстват на около 50 % от индонезийските експортни продажби за трети държави), са значително по-ниски от средните продажни цени в Съюза по време на разследвания период в рамките на преразглеждането. Както е обяснено в съображения 55—59, при определянето на индонезийските експортни цени въз основа на всички експортни продажни цени за трети държави беше установен дъмпингов марж от 33,6 %. Следователно Съюзът би бил привлекателен пазар за индонезийските производители износители, ако срокът на действие на мерките изтече.
 3.2.3.3. Усвояване от страна на трети пазари
 (64)
 Както е обяснено в съображения 48 и 49, капацитетът за усвояване от пазари, различни от пазара на Съюза, се счита за висок. Поради липсата на съдействие в досието няма информация относно индонезийското вътрешно потребление на разглеждания продукт, но с приблизителен свободен капацитет от 5 300 тона общо за индонезийския пазар и пазара на Съюза, като се има предвид ниският капацитет за усвояване от другите пазари, е ясно, че Индонезия ще разполага с достатъчно свободен капацитет за покриване на пазара на Съюза.
 (65)
 Следователно не може да се очаква индонезийският свръхкапацитет да бъде до голяма степен насочен към други пазари, различни от този на Съюза.
 3.2.4. Заключение относно вероятността за повторно възникване на дъмпинга
 (66)
 Оценката на горните фактори показва, че индонезийският износ за пазари, различни от този на Съюза, се извършва на цени, които са доста под средното ниво на цените в Съюза. Следователно, поради големия свободно достъпен капацитет на индонезийските износители, липсата на други значими пазари за този капацитет и привлекателността на пазара на ЕС, има стимул за индонезийските производители износители да насочат големи обеми на дъмпингови цени към пазара на Съюза, ако мерките бъдат отменени.
 (67)
 След разглеждане на данните и информацията по-горе се стигна до заключението, че има вероятност дъмпингът от Индонезия да възникне повторно, ако се допусне срокът на действие на мерките да изтече.
 4. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ВРЕДАТА
 4.1. Предварителна бележка
 (68)
 Тъй като промишлеността на Съюза се състои само от един производител, а дъмпинговият внос засяга малка група китайски и индонезийски производители износители, показателите за вредата и данните за вноса трябваше бъдат представени под формата на индекси, за да се гарантира поверителността на чувствителните данни за стопанската дейност.
 4.2. Определение за промишленост и производство на Съюза
 (69)
 През разследвания период в рамките на преразглеждането сходният продукт е бил произвеждан от един-единствен производител в Съюза, който съответно представлява „промишлеността на Съюза“ по смисъла на член 4, параграф 1 от основния регламент.
 4.3. Потребление на Съюза
 (70)
 Натриев цикламат се произвежда само в Съюза, КНР и Индонезия. Комисията определи потреблението на Съюза въз основа на обема на продажбите на промишлеността на Съюза на пазара на Съюза, както и на обема на вноса на натриев цикламат от КНР и Индонезия, установен според посоченото в съображение 73.
 (71)
 Потреблението на Съюза се е променяло, както следва:
 Таблица